als_Latn dik_Latn sag_Latn
180 studentë nga Holanda kanë mbërritur në Shqipëri për të studiuar turizmin shqiptar. Nga Shkëmbi i Kavajës ata do të zhvendosen në pika të tjera turistike të vendit ku do të bëjnë rafting në kanionet e Osumit në Skrapar, ndërsa më pas do të vizitojnë Llogaranë dhe në fund në Kepin e Rodonit në Durrës.
Ata ndodhen në Shqipëri për të mbrojtur diplomat e tyre në Universitet, ndërkohë që përshtypjet e marra në vendin tonë do t’i bëjnë të njohura edhe për publikun dhe mediat në Holandë. Laura Payne, përfaqësuese e “Outdoor Albania”, që ka organizuar ardhjen e studentëve holandezë në Shqipëri shpreh keqardhjen për betonimin e bregdetit shqiptar, sidomos në Durrës.
Studentët holandezë kanë shfrytëzuar kohën me diell të këtyre ditëve për të bërë plazh, ndërsa shprehen të mrekulluar për bukuritë e natyrës sonë. Ndërsa përshtypjet për Durrësin lidhen me pallatet e shumta në bregdet, nuk dihet sesi do të jenë komentet e tyre për pjesët e tjera të bregdetit dhe pastërtinë.
als_Latn als_Latn als_Latn